กุยเสง

กุยเสง("ขุนนางทั้งปวงกราบถวายบังคมแล้วเฝ้าที่นั่น แต่อ้วนเสี้ยวกับโฮจิ๋นคุมทหารห้าพันเปิดประตูเข้าไปไล่จับเกนหวน ๆ รู้ตัวหนีเข้าไปอยู่ในสวนดอกไม้ที่ข้างใน แลกุยเสงขันทีคนหนึ่งนอกกว่าขันทีสิบคนมีใจพยาบาทเกนหวน ครั้นเกนหวนหนีกุยเสงก็ฆ่าเกนหวนตายในสวนดอกไม้ เหล่าทหารล้อมวังซึ่งเกนหวนได้คุมอยู่นั้น ครั้นเห็นเกนหวนตายต่างคนต่างวิ่งเข้าหาอ้วนเสี้ยวเปนอันมาก")  เทียบกับ (百官呼拜已畢，袁紹入宮收蹇碩。碩慌走入御花園花陰下，為中常侍郭勝所殺。碩所領禁軍，盡皆投順。) สามก๊ก (ซานกั๋วเหยี่ยนอี้) ตอนที่ 2. หรือ ก๊กเสง("แลพวกเทาเจียดขันทีซึ่งเปนผู้ใหญ่นั้นเก้าคน ชื่อเตียวต๋งหนึ่ง เตียวเหยียงหนึ่ง ฮองสีหนึ่ง ต๋วนกุยหนึ่ง เหาลำหนึ่ง เกียนสิดหนึ่ง เห้หุยหนึ่ง ก๊กเสงหนึ่ง เชียกงหนึ่ง เปนสิบคนทั้งเทาเจียด ถ้าขุนนางผู้ใดมิได้อยู่ในโอวาทก็ให้ถอดเสีย ผู้ใดอยู่ในบังคับบัญชานั้นก็ให้ยกตั้งแต่งขึ้น แลเทาเจียดกับพวกเก้าคนนั้นตั้งชื่อตัวเปนสิบเสียงสี")  เทียบกับ (後張讓、趙忠、封諝、段圭、曹節、侯覽、蹇碩、程曠、夏惲、郭勝十人朋比為奸，號為「十常侍」。) สามก๊ก (ซานกั๋วเหยี่ยนอี้) ตอนที่ 1. (เสียชีวิต ค.ศ. 189?) มีชื่อในภาษาจีนกลางว่า กัว เชิ่ง () เป็นขันทีราชสำนักและขุนนางชาวจีนในช่วงปลายยุคราชวงศ์ฮั่นตะวันออก (東漢 ตงฮั่น) เป็นขันทีในกลุ่มสิบเสียงสี (十常侍 ฉือฉางชื่อ) ซึ่งเป็นกลุ่มขันทีที่มีอิทธิพลในรัชสมัยพระเจ้าเลนเต้ (漢靈帝 ฮั่นหลิงตี้) 

 ประวัติ 
กุยเสงเป็นชาวเมืองลำหยง (南陽郡 หนานหยางจฺวิ้น) ซึ่งปัจจุบันคือนครหนานหยาง (南陽市 หนานหยางชื่อ) มณฑลเหอหนาน (河南)

ประวัติในช่วงต้นของกุยเสงไม่เป็นที่ทราบแน่ชัด ในรัชสมัยพระเจ้าเลนเต้ (漢靈帝 ฮั่นหลิงตี้; ครองราชย์ ค.ศ. 168-189) กุยเสงได้รับการแต่งตั้งให้มีตำแหน่งเป็นขันทีผู้ถวายงานกลาง (中常侍 จงฉางชื่อ) ได้รับพระราชทานบรรดาศักดิ์ชั้นเฮา (侯 โหว) และได้รับความโปรดปรานอย่างสูงจากพระเจ้าเลนเต้(是時讓、忠及夏惲、郭勝、孫璋、畢嵐、栗嵩、段珪、高望、張恭、韓悝、宋典十二人，皆為中常侍，封侯貴寵，父兄子弟布列州郡，所在貪殘，為人蠹害。) โฮ่วฮั่นชู เล่มที่ 78. กุยเสงมีบ้านเกิดที่เมืองเดียวกันกับโฮจิ๋น (何進 เหอ จิ้น) ผู้เป็นมหาขุนพล (大將軍 ต้าเจียงจฺวิน) กุยเสงจึงมีส่วนเป็นอย่างมากในการช่วยโฮเฮา (何后 เหอโฮ่ว) น้องสาวของโฮจิ๋นให้ได้เข้าวังและขึ้นมามีตำแหน่งเป็นฮองเฮา (皇后 หฺวางโฮ่ว) หรือจักรพรรดินี

เมื่อ ค.ศ. 189 โฮจิ๋นขัดแย้งกับขันทีเกียนสิด (蹇碩 เจี่ยน ชั่ว) ขันทีตำแหน่งนายกองพันทัพบน (上軍校尉 ช่างจฺวินเซี่ยวเว่ย์) เกียนสิดส่งจดหมายไปถึงขันทีเตียวต๋ง (趙忠 เจ้า จง), กุยเสง และคนอื่น ๆ ให้ร่วมมือกันวางแผนกำจัดโฮจิ๋นและพี่น้อง(蹇碩疑不自安，與中常侍趙忠等書曰：「大將軍兄弟秉國專朝，今與天下黨人謀誅先帝左右，埽滅我曹。但以碩典禁兵，故且沈吟。今宜共閉上閤，急捕誅之。」) โฮ่วฮั่นชู เล่มที่ 69. กุยเสงโน้มน้าวเตียวต๋งและคนอื่น ๆ ไม่ให้เข้าร่วมในแผนการของเกียนสิด ทั้งยังนำเรื่องแผนการของเกียนสิดไปแจ้งให้โฮจิ๋นทราบ โฮจิ๋นจึงส่งขันทีไปจับกุมและประหารชีวิตเกียนสิด แล้วจึงยึดอำนาจบัญชาการกำลังทหารที่เคยอยู่ใต้บังคับบัญชาของเกียนสิด(中常侍郭勝，進同郡人也。太后及進之貴幸，勝有力焉。故勝親信何氏，遂共趙忠等議，不從碩計，而以其書示進。進乃使黃門令收碩，誅之，因領其屯兵。) โฮ่วฮั่นชู เล่มที่ 69.

ภายหลังในปีเดียวกัน โฮจิ๋นหันมาวางแผนจะกำจัดขันทีคนอื่น ๆ เหล่าขันทีจึงตอบโต้โดยการสังหารโฮจิ๋นขณะที่โฮจิ๋นกำลังเข้าพระราชวัง อ้วนเสี้ยว (袁紹 ยฺเหวียน เช่า) จึงนำเหล่าผู้ใต้บังคับบัญชาของโฮจิ๋นบุกเข้าพระราชวังเพื่อกวาดล้างเหล่าขันที กุยเสงอาจเสียชีวิตในระหว่างเหตุชุลมุนนี้(六年，帝崩。中軍校尉袁紹說大將軍何進，令誅中官以悅天下。謀泄，讓、忠等因進入省，遂共殺進。而紹勒兵斬忠，捕宦官無少長悉斬之。) โฮ่วฮั่นชู เล่มที่ 78.

 ดูเพิ่ม 
 รายชื่อบุคคลในยุคสามก๊ก
 สิบเสียงสี

 หมายเหตุ 

 อ้างอิง 

 บรรณานุกรม 
 ซือหม่า กวาง (1084). จือจื้อทงเจี้ยน.
 ฟ่าน เย่ (คริสต์ศตวรรษที่ 5). โฮ่วฮั่นชู.
 ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).

หมวดหมู่:ขันทีในยุคราชวงศ์ฮั่น
หมวดหมู่:สิบเสียงสี